title: 2011/603/ЕС: Решение на Европейския парламент от 10 май 2011 година относно приключването на сметките на Агенцията на Европейския съюз за основните права за финансовата 2009 година

text:
               27.9.2011

               BG

               Официален вестник на Европейския съюз

               L 250/223

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Агенцията на Европейския съюз за основните права за финансовата 2009 година
   (2011/603/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за основните права за финансовата 2009 година,

               —

               като взе предвид доклада на Сметната палата относно окончателните годишни отчети на Агенцията на Европейския съюз за основните права за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (3), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0130/2011),

               1.

               Одобрява приключването на сметките на Агенцията на Европейския съюз за основните права за финансовата 2009 година.

               2.

               Възлага на своя председател да предаде настоящото решение на директора на Агенцията на Европейския съюз за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338 14.12.2010 г., стр. 10.

      (2)  ОВ L 248, 16.9.2002 г., стр. 1.

      (3)  ОВ L 53, 22.2.2007 г., стр. 1.

      (4)  ОВ L 357, 31.12.2002 г., стр. 72.


title: Добавка към Решение 2007/543/ЕО на Съвета от 23 юли 2007 г. относно присъединяването на България и Румъния към Конвенцията за създаване на Европейска полицейска служба (Конвенцията за Европол) ( ОВ L 200, 1.8.2007 г. )

text:
               30.10.2007

               BG

               Официален вестник на Европейския съюз

               L 284/26

      ДОБАВКА

   към Решение 2007/543/ЕО на Съвета от 23 юли 2007 г. относно присъединяването на България и Румъния към Конвенцията за създаване на Европейска полицейска служба (Конвенцията за Европол)
   (Официален вестник на Европейския съюз L 200 от 1 август 2007 г.)
   Вариантите на посочените по-долу конвенция и протоколи на български и румънски език ще бъдат публикувани в Специалното издание на Официален вестник на по-късна дата.
   Конвенцията за Европол и протоколите от:

               —

               24 юли 1996 г.

               —

               19 юни 1997 г.

               —

               30 ноември 2000 г.

               —

               28 ноември 2002 г.

               —

               27 ноември 2003 г.


title: Правилник относно забраната за тютюнопушене в помещенията на Европейския парламент — Решение на Бюрото от 23 март 2011 г.

text:
               2.4.2011

               BG

               Официален вестник на Европейския съюз

               C 102/8

         ПРАВИЛНИК ОТНОСНО ЗАБРАНАТА ЗА ТЮТЮНОПУШЕНЕ В ПОМЕЩЕНИЯТА НА ЕВРОПЕЙСКИЯ ПАРЛАМЕНТ
   Решение на Бюрото от 23 март 2011 г.
   2011/C 102/04
   БЮРОТО,
   като взе предвид член 23, параграф 2 от Правилника за дейността на ЕП,
   като взе предвид становището на Консултативния комитет за превенция и защита по отношение условията на труд от 11 февруари 2011 г.;
   като има предвид, че:

               (1)

               В своите резолюции от 24 октомври 2007 г. относно Зелената книга „Към Европа без тютюнев дим: политически опции на ниво ЕС“ (1) и от 26 ноември 2009 г. относно среда без тютюнев дим (2) Европейският парламент призова Бюрото, в контекста на своето задължение да служи за пример, да приеме забрана за тютюнопушене, която се прилага стриктно и без никакви изключения във всички помещения на Европейския парламент и е с незабавно действие.

               (2)

               Въз основа на Решение 2004/513/ЕО на Съвета Европейският съюз ратифицира Рамковата конвенция на Световната здравна организация (СЗО) за контрол върху тютюна, в член 8, параграф 1 от която страните по конвенцията признават наличието на научни доказателства за това, че експозицията на тютюнев дим причинява смърт, болести и увреждания, и в която се установява задължението за страните по конвенцията, съгласно член 8, параграф 2 от нея, да приемат ефективни законодателни, изпълнителни, административни и/или други мерки, които предоставят защита от експозиция на тютюнев дим в затворени работни помещения.

               (3)

               Директива 89/391/ЕИО на Съвета предвижда в член 5, че работодателят има задължението да гарантира безопасността и здравето на трудещите се по отношение на всички аспекти, свързан с работата.

               (4)

               Тъй като са налице научни доказателства, че пасивното тютюнопушене се явява сериозна заплаха за здравето, Европейският парламент има задължението да защити своите членове, персонал и други лица, ползващи неговите помещения, от предотвратими здравни рискове и неприятни усещания, причинени от пасивното тютюнопушене.

               (5)

               В качеството си на работодател Европейският парламент има правното задължение да защитава своя персонал срещу здравните рискове на работното място.

               (6)

               В качеството си на институция Европейският парламент трябва да предприеме всички необходими мерки, за да се защити срещу потенциални искове за обезщетения.

               (7)

               С оглед на здравните рискове, свързани с пасивното и активното тютюнопушене, за Европейския парламент е желателно да предоставя информация на своите членове, сътрудници и персонал с оглед по-доброто осъзнаване на рисковете от пасивно и активно тютюнопушене, както и програми за подкрепа на тези, които желаят да спрат да пушат.

               (8)

               Поради тази причина Европейският парламент подкрепя целта за постигане на среда без никакъв тютюнев дим в своите помещения, с изключение единствено на специално определените зони в неговите помещения.

               (9)

               Необходимо е да се гарантира ефективно прилагане на забраната за тютюнопушене съгласно тези правила. Тази забрана се допълва от подходящи процедури, посредством които ще бъде възможно да се гарантира, че при необходимост ще бъдат налагани подходящи, ефективни, пропорционални и възпиращи санкции,

         РЕШИ:
   Член 1
   1.   Тютюнопушенето се забранява във всички помещения на Европейския парламент, включително неговите информационни бюра в държавите-членки и бюрото за връзка във Вашингтон, с изключение единствено на специално определените зони, изброени в приложението.
   Квесторите могат да вземат решение относно всяко последващо изменение на приложението.
   2.   Тютюнопушенето се забранява също така в служебните автомобили и всички други средства на транспорт, предоставяни от институцията.
   Член 2
   1.   Членовете на ЕП, техните сътрудници и персоналът се уведомяват относно настоящия правилник
   2.   На входовете и в публичните зони на помещенията на Европейския парламент се поставят ясни указания относно забраната за тютюнопушене по член 1, с изключение на специално определените зони, изброени в приложението. Точното местоположение на зоните за пушене се указва ясно, така че членовете на ЕП, техните сътрудници и персонал да бъдат информирани относно зоните, в които пушенето е разрешено. В помещенията на Парламента не се предоставят на разположение пепелници, с изключение на специално определените зони и зоните в близост до входовете на Парламента.
   3.   Ръководителите на политическите групи припомнят необходимостта от спазване на настоящия правилник на членовете и персонала на съответните им групи.
   Член 3
   Генерална дирекция за персонала в сътрудничество с Консултативния комитет за превенция и защита по отношение условията на труд изготвя политика за предотвратяване на рисковете, свързани с активното и пасивното тютюнопушене посредством прилагане на интегриран пакет от мерки с цел предоставяне на информация на членовете на ЕП, на сътрудниците им и на персонала, за да се повиши тяхната осведоменост относно рисковете, свързани с пасивното и активното тютюнопушене, и предлага програми за подпомагане на желаещите да спрат тютюнопушенето.
   Член 4
   Всяко лице, което не спази настоящия правилник, бива помолено на място да спре да пуши (устно напомняне). Генералният секретар е отговорен за гарантиране спазването на настоящия член.
   Член 5
   1.   Членове на ЕП, които продължават да не спазват настоящия правилник, дори след устното напомняне съгласно член 4, подлежат, под ръководството на квесторите и на председателя, на предвидения в член 6 режим на санкции.
   2.   Длъжностни лица, други членове на персонала или акредитирани сътрудници, които продължават да не спазват настоящия правилник, дори след устното напомняне съгласно член 4, подлежат, под ръководството на генералния секретар, на предвидения в член 7 режим на санкции.
   3.   Местни сътрудници, посетители или други лица, намиращи се в сградите на Парламента (например служители на доставчици на услуги и външни фирми), които продължават да не спазват настоящия правилник, дори след устното напомняне съгласно член 4, подлежат, под ръководството на генералния секретар, на предвидения в член 8 режим на санкции.
   Член 6
   1.   Генералният секретар докладва на квесторите името на всеки член на ЕП, който откаже да спазва настоящия правилник. Впоследствие, квесторите изпращат официално съобщение (писмено напомняне — „жълт картон“) на съответния член, с което последният бива информиран, че в случай на повторно нарушение на настоящия правилник ще му бъдат наложени финансови санкции.
   2.   При повторно нарушение на настоящия правилник от член на ЕП, председателят, по предложение на квесторите, приема решение за налагане на финансови санкции на съответния член на ЕП („червен картон“). Размерът на санкцията съответства на надбавката за престой за един ден. Сумата се приспада направо от надбавката за общи разноски на съответния член.
   3.   Член на ЕП, на който е наложена такава санкция, може да внесе писмена жалба в срок от 15 дни след известието на председателя. Процедурата по обжалване има суспендираща сила. Бюрото уведомява заинтересованото лице за своето обосновано решение в срок от два месеца от датата на подаване на жалбата.
   Член 7
   1.   При повторно нарушение на настоящия правилник от длъжностно лице, друг член на персонала или акредитиран сътрудник генералният секретар изпраща официално съобщение (писмено напомняне — „жълт картон“) на съответното лице, с което последното бива информирано, че ще му бъде наложено дисциплинарно наказание.
   2.   При продължаващо нарушение на настоящия правилник от длъжностно лице, друг член на персонала или акредитиран сътрудник, съответното лице подлежи на дисциплинарните мерки, предвидени в Правилника за длъжностните лица.
   3.   Всяко лице, на което е наложена санкция по настоящия член, може да внесе жалба пред органа по назначаването съгласно член 90 от Правилника за длъжностните лица и условията за работа на другите служители на Европейските общности, който се прилага в неговата цялост.
   Член 8
   При повторно нарушение на настоящия правилник от местен сътрудник, посетител или друго лице, намиращо се в сградите на Парламента, съответното лице бива отведено до изхода на сградата.
   Член 9
   Настоящият правилник замества решението на Бюрото от 13 юли 2004 г. относно тютюнопушенето в сградите на Европейския парламент. Той влиза в сила в деня след публикуването му в Официален вестник.
   Член 10
   Настоящият правилник се преразглежда две години след влизането му в сила.

      (1)  P6_TA(2007) 0471.

      (2)  P7_TA(2009) 0100.

      ПРИЛОЖЕНИЕ
      Списък на предназначените за тютюнопушене места:

                     Брюксел

                                          1.

                                          ASP 00G110 ES

                              бар за членовете на ЕП (2 кабини за пушачи)

                                          2.

                                          PHS 03C011 ES

                              помещението до бара за пленарната зала

                     Люксембург

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              място за отдих (1 кабина за пушачи)

                                          5.

                                          TOB 00B834 ES

                                          6.

                                          PRE 00A720 ES

                              1 кабина за пушачи

                     Страсбург

                                          1.

                                          WIC M-1721 RE

                              бар „Swan“

                                          2.

                                          LOW C01101

                              бар за членовете на ЕП (1 кабина за пушачи)


title: 2010/778/ЕС: Решение на Комисията от 15 декември 2010 година за изменение на Решение 2006/944/ЕО за определяне на съответните нива на емисиите, разпределени на Общността и всяка от нейните държави-членки съгласно Протокола от Киото в съответствие с Решение 2002/358/ЕО на Съвета (нотифицирано под номер C(2010) 9009)

text:
               16.12.2010

               BG

               Официален вестник на Европейския съюз

               L 332/41

         РЕШЕНИЕ НА КОМИСИЯТА
   от 15 декември 2010 година
   за изменение на Решение 2006/944/ЕО за определяне на съответните нива на емисиите, разпределени на Общността и всяка от нейните държави-членки съгласно Протокола от Киото в съответствие с Решение 2002/358/ЕО на Съвета
   (нотифицирано под номер C(2010) 9009)
   (2010/778/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2002/358/ЕО на Съвета от 25 април 2002 г. за одобрение от името на Европейската общност на Протокола от Киото към Рамковата конвенция на Организацията на обединените нации за промените на климата и съвместното изпълнение на задълженията, произтичащи от нея (1), и по-специално член 3 от него,
   като има предвид, че:

               (1)

               В Решение 2006/944/ЕО на Комисията (2) се определят нивата на емисиите за Съюза и неговите държави-членки за срок от пет години от първия период на поети задължения по Протокола от Киото.

               (2)

               Установените в Решение 2006/944/ЕО нива на емисиите се основават на предварителни данни, тъй като до 31 декември 2006 г. не бяха установени окончателните стойности за емисиите през базовата година.

               (3)

               След приключването на проверките, извършени съгласно член 8 от Протокола от Киото към Рамковата конвенция на Организацията на обединените нации за промените на климата, следва да бъдат установени съответните окончателни нива на емисиите, разпределени на Съюза и на всяка държава-членка, съгласно посочената в Решение 2006/944/ЕО методология.

               (4)

               Дания нееднократно изрази своята загриженост по отношение на своите емисии през базовата година поради тяхната изключително ниска стойност, посочена в предоставения от нея отчет по член 23 от Решение 2005/166/ЕО на Комисията (3). За да вземе изцяло предвид особеното и изключително положение на Дания, отчетено през 2002 г. от Съвета по време на подготовката на приемането на Решение 2002/358/ЕО и предизвикано от нейните необичайно ниски емисии през базовата година и най-високи задължения за количествено намаляване на емисиите по приложение II към въпросното решение, Съюзът следва да прехвърли на Дания 5 млн. предписани емисионни единици, които ще послужат единствено за спазването на задълженията през първия период на поети задължения по Протокола от Киото към Рамковата конвенция на Организацията на обединените нации за промените на климата. Комисията е отчела надлежно поетите от Дания ангажименти за анулиране на получените вследствие на това прехвърляне квоти, които не са изразходвани към края на първия период на поети задължения.

               (5)

               Следователно Решение 2006/944/ЕО следва да бъде съответно изменено.

               (6)

               Мерките, предвидени в настоящото решение, са в съответствие със становището на Комитета по изменението на климата,

         ПРИЕ НАСТОЯЩОТО РЕШЕНИЕ:
   Член 1
   Решение 2006/944/ЕО се изменя, както следва:

               1.

               Член 2 се заменя със следното:
               „Член 2
               Разликата от 19 357 532 тона еквивалент на въглероден диоксид между емисионните нива на Съюза и сбора от равнищата на емисии на държавите-членки, изброени в приложение II към Решение 2002/358/ЕО, следва да бъде издадена като предписани количествени единици от Съюза.“

               2.

               Приложението се заменя с приложението към настоящото решение.

         Член 2
   Централният администратор на Съюза прехвърля пет милиона (5 000 000) предписани количествени единици по партидата с отпуснати квоти на страна по Протокола от Киото в регистъра на Дания.
   Член 3
   Адресати на настоящото решение са държавите-членки.

      Съставено в Брюксел на 15 декември 2010 година.

            За Комисията

         Connie HEDEGAARD

            Член на Комисията

      (1)  ОВ L 130, 15.5.2002 г., стр. 1.

      (2)  ОВ L 358, 16.12.2006 г., стр. 87.

      (3)  ОВ L 55, 1.3.2005 г., стр. 57.

      ПРИЛОЖЕНИЕ

         Нива на разпределените на Съюза и на държавите-членки емисии, изчислени в тонове еквивалент на въглероден диоксид за първия период на задълженията за количествено ограничаване или намаляване на емисиите по Протокола от Киото

                  Европейски съюз (1)

                  19 621 381 509

                  Белгия

                  673 995 528

                  Дания

                  273 827 177

                  Германия

                  4 868 096 694

                  Ирландия

                  314 184 272

                  Гърция

                  668 669 806

                  Испания

                  1 666 195 929

                  Франция

                  2 819 626 640

                  Италия

                  2 416 277 898

                  Люксембург

                  47 402 996

                  Нидерландия

                  1 001 262 141

                  Австрия

                  343 866 009

                  Португалия

                  381 937 527

                  Финландия

                  355 017 545

                  Швеция

                  375 188 561

                  Обединеното кралство

                  3 396 475 254

                  България

                  610 045 827

                  Чешка република

                  893 541 801

                  Естония

                  196 062 637

                  Кипър

                  Не е приложимо

                  Латвия

                  119 182 130

                  Литва

                  227 306 177

                  Унгария

                  542 366 600

                  Малта

                  Не е приложимо

                  Полша

                  2 648 181 038

                  Румъния

                  1 279 835 099

                  Словения

                  93 628 593

                  Словакия

                  331 433 516

         (1)  С оглед на предвиденото в член 4 от Протокола от Киото съвместно изпълнение на задълженията по член 3, параграф 1 от него в съответствие с Решение 2002/358/ЕО и спрямо държавите-членки, изброени в приложение II към въпросното решение.